Malaıziıada Türkmenistanyň Medeniıet günleri geçirilıär
18-nji dekabrda Malaıziıanyň paıtagtynda iki ıurduň hökümetleriniň arasyndaky ylalaşyklara laıyklykda guralan Türkmenistanyň Medeniıet günleriniň açylyş dabarasy boldy. Foruma gatnaşmak üçin Kuala-Lumpura uly düzümdäki wekiliıet geldi, oňa medeniıet we sungat işgärleri, meşhur artistler, opera aıdymçylary, estrada ıerine ıetirijileri, bagşylar, sazandalar, tans toparlary, köpçülikleıin habar beriş serişdeleriniň wekilleri girdiler.
Türkmenistanyň Medeniıet günleriniň açylyş dabarasy Kuala-Lumpur şäheriniň Dabaralar merkezinde boldy. Dabara Malaıziıanyň Syıahatçylyk we medeniıet ministrliginiň, Türkmenistanyň Malaıziıadaky ilçihanasynyň, daşary ıurtlaryň Malaıziıada işleıän diplomatik wekilhanalarynyň ıolbaşçylary we beıleki resmi adamlar hem-de bu ıurduň döredijilik intelligensiıasynyň we köpçülikleıin habar beriş serişdeleriniň wekilleri gatnaşdylar.
Medeniıet günleriniň açylyş dabarasynda çykyş edenler medeni alyşmalaryň döwletara hyzmatdaşlygynyň möhüm ugurlarynyň biridigini nygtap, türkmen we malaıziıa halklarynyň ıakynlaşmagyna, medeniıetleriň özara baılaşmagyna, netijeli hyzmatdaşlygyň has-da ösdürilmegine saldamly goşant goşjak bu medeni çäräniň ähmiıetini bellediler.
Türkmenistanyň sungat ussatlarynyň konserti şu günki dabaranyň bezegine öwrüldi. Konsertiň maksatnamasy milli aıdym-saz mirasynyň, türkmen opera we estrada eserleriniň esasynda düzüldi. Agşam ıurdumyzyň tans toparlarynyň ıerine ıetirmeginde “Türkmen güneşiniň nurundan salam” atly edebi - aıdym-saz kompozisiıasy bilen açyldy. Bu kompozisiıa mahalynda Türkmenistan baradaky wideofilm görkezildi.
Biziň bagşylarymyzyň çykyşy tomaşaçylarda ıatdan çykmajak täsir galdyrdy. Tomaşaçylar meşhur “Meleguş” atly türkmen aıdymynyň ıerine ıetirilmegini şowhunly el çarpyşmalar bilen garşyladylar. Konsertiň maksatnamasyna folklor aıdym-sazly çykyşlar hem girizildi. Gadymy “Küştdepdi” tansy hem-de “Mukam” skripkaçylar toparynyň ajaıyp çykyşy myhmanlary haıran galdyrdy. Dabara gatnaşyjylaryň ählisi tarapyndan ıerine ıetirilen “Watan üçin, ıurt üçin” diıen aıdym bu baıramçylygyň özboluşly jemine öwrüldi.
Merkeziň eıwanynda amaly-haşam sungatynyň hem-de Türkmenistanyň Baş milli muzeıiniň gymmatlyklarynyň sergisi guraldy. Onda malaıziıaly dostlarymyza türkmen halkynyň baı we özboluşly medeniıeti bilen ıakyndan tanyşmak üçin ajaıyp mümkinçilik döredildi. Köp öwüşginli sergide ajaıyp haly we zergärçilik önümleri, milli lybaslar we beıleki zatlar görkezildi.
Şeıle hem Türkmenistanyň wekilleriniň Malaıziıanyň Syıahatçylyk we medeniıet ministrliginde bolan duşuşygynda medeniıet ulgamynda türkmen-malaıziıa gatnaşyklarynyň möhüm meseleleri ara alnyp maslahatlaşyldy.